તા.૨૧મી જૂન, વિશ્વ યોગ દિન નિમિત્તે અમદાવાદમાં ઇન્ટરનેશનલ એલાયન્સ ઓફ યોગ થેરાપિસ્ટ(IAYT) ઇન્ડિયા ફાઉન્ડેશન દ્વારા એક રાષ્ટ્રીય પરિસંવાદ ‘યોગ્નોસિસ-કોર ઑફ લોર’ સવારે ૮.૦૦ વાગ્યાથી પંડિત દીનદયાલ ઉપાધ્યાય ઓડિટોરિયમ, રાજપથ ક્લબ પાછળ, એસ.જી.હાઈવે ખાતે યોજાશે. આ પરિસંવાદ માટે મુખ્યમંત્રી વિજયભાઈ રૂપાણી, જાણીતા ઉદ્યોગપતિ ગૌતમભાઈ અદાણીએ શુભકામના પાઠવી છે. આ પ્રસંગે IAYT-ઇન્ડિયા ફાઉન્ડેશનનો પ્રારંભ થશે. સાથે જ સંસ્થાની વેબસાઇટ અને ‘યોગ્નોસિસ’ પુસ્તકનું વિમોચન થશે.